Pécs-Baranyai Kereskedelmi és Iparkamara

CONTACT 2025 – Nemzetközi üzletember találkozó
2025-03-12 10:00 - 17:00 (Europe/Budapest) | CCL – Congress Center, Seehausener Allee 1, Lipcse, 04356, Németország
Kombinált szakvásár és nemzetközi B2B a gépipar, gyártástechnológiai és beszállítói ipar számára. Az Enterprise Europe Network 2025-ben is mengrendezi a “Contact:Business meeting” nemzetközi üzletember találkozót az „intec/Zuliefermesse” társrendezvényként.

Kiemelt témák:

Gép-, berendezés- és szerszámgyártás
Autó- és járműgyártás
Gyártás- és automatizálási technológia
Gyártástechnikai szolgáltatások

Mit kínál Önnek a CONTACT?

Tervezett kapcsolatfelvételi találkozók új ügyfeleket vagy minősített beszállítókat kereső vállalatokkal határokon átnyúlóan.
Találkozók új technológiák és innovatív megoldások szolgáltatóival.
Potenciális partnerek megismerése a jövőbeli közös kutatási és fejlesztési projektek számára.

A részvétel díjmentes, de előzetes regisztrációhoz kötött.
További információ és REGISZTRÁCIÓ

Forward Green Energy Tech B2B 2025 Thessaloniki
2025-03-13 08:00 - 2025-03-14 17:00 | Thessaloniki
A rendezvény olyan témákról fog szólni, mint a körkörös gazdaság, a fenntartható fejlődés és a megújuló energia, hangsúlyozva az üzleti modellek fenntarthatóság irányába történő átalakítását.

Fő fókuszterületek:

Újrahasznosítás
A nyersanyagok hatékony felhasználása
Energiatárolás és -megőrzés
Intelligens energiagazdálkodás
Energiahatékonyság
Fenntartható építőanyagok és csomagolás
Fenntartható üzleti gyakorlat és tervezés (bioklimatikus tervezés, zöld marketing stb.)
Körforgásos gazdasági technológiák
Megújuló energiaforrások és zöld energia
Hidrogén és más megújuló zöld gázok
Környezetvédelmi megoldások (gépek, eszközök és berendezések a fenntartható megoldásokhoz, hulladékkezelés, újrahasznosítási technológiák stb.)

Időpont: 2025.03.13-14.
Helyszín: Thessaloniki, Görögország
Bővebb információ és regisztráció: https://www.b2match.com/e/forward-green-energy-tech-b2b/components/49740/info

Kamarai Fenntarthatósági Klub - ESG a gyakorlatban - egy nagyvállalati példán keresztül
2025-03-20 14:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
Az ESG szempontok napjaink vállalati világában egyre nagyobb jelentőséget kapnak.

Ezek a kritériumok nem csupán a környezetvédelmi gyakorlatokra korlátozódnak, hanem magukban foglalják a társadalmi felelősségvállalást és a vállalatirányítási szempontokat is. A fenntarthatóság iránti elkötelezettség már nem opcionális, hanem elengedhetetlen része a modern üzleti stratégiáknak. A 2023. évi CVIII. [ESG] törvény az Európai Unió CSRD (Corporate Sustainability Reporting Directive) irányelvéhez igazodva állítja kötelező érvényű követelményekké az ESG célok elérését a vállalatok számára. Az új szabályozás meghatározza, hogy mely vállalatoknak és milyen határidőkkel kell ESG jelentést készíteniük, valamint pontos kereteket ír elő az adatgyűjtés és jelentéstétel alapelveire.
A januári klubülésen egy általános tájékoztatót hallhattak a résztvevők a témával kapcsolatban. A soron következő ülésen a gyakorlatban – egy nagyvállalat példáján keresztül – fogják bemutatni azt, amit az ESG-ről tudni érdemes.
Időpont: 2025. 03. 20. (csütörtök) 14:00-16:00
Helyszín: PBKIK, 7625 Pécs, Majorossy I. u. 36.
Előadó: Sudár Balázs – ügyvezető – www.avalex.hu

A klub működése nyilvános, várjuk a téma iránt érdeklődők jelentkezését, illetve a klubtagoktól a témajavaslatokat.
Regisztráció (az új jelentkezőknek): https://forms.gle/oVd2LDKzgiFc3GFb9
Az eseményt az Enterprise Europe Network támogatja.

Hannover Messe 2025 - nemzetközi üzletember találkozó
2025-03-31 - 2025-04-04 | Hibrid
Vegyen részt Ön is az Enterprise Europe Network szervezésében megvalósuló nemzetközi hibrid (jelenléti és online) B2B találkozón!

Használja ki a lehetőséget az innovációra! Szerezzen új lehetőségeket és versenyelőnyt a K+F és technológiai, valamint üzleti együttműködések révén!
A rendezvény az alábbi területeken nyújt lehetőséget új nemzetközi partnerek megismerésére és együttműködések kialakítására előre egyeztetett kétoldalú B2B tárgyalások keretében:

Ipar 4.0 és Intelligens Gyár (Smart Factory) megoldások
Erőforrás- és energiahatékony gyártási technológiák
Fenntartható energia és mobilitás
Mérőeszközök

A részvétel térítésmentes, de előzetes regisztrációhoz kötött.
Kérjük regisztráljon a rendezvény online felületén és foglaljon tárgyalásokat a résztvevő cégekkel!
REGISZTRÁCIÓ
További információ: een@pbkik.hu
